Thestoros

Thestoros (; ) oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta, ei edes sitä, sijaitsiko se antiikin aikana Khalkidikeksi kutsutulla alueella vai muulla alueella Khalkidikesta nimensä saaneella nykyisellä Chalkidikín niemimaalla. Sen on arveltu sijainneen lähellä Olynthosta.

Myöskään Thestoroksen historiasta ei tiedetä juuri mitään. Kaupunki on luetteloitu nykytutkimuksessa polisten eli itsenäisten kaupunkivaltioiden joukkoon, koska se saattoi kuulua klassisella kaudella 400-luvulla eaa. Ateenan johtamaan Deloksen meriliittoon, tai ainakin ateenalaiset vaativat siltä tästä veroa, sillä se esiintyy liiton verotusluetteloissa vuonna 422/421 eaa.

Lähteet 

Antiikin Kreikan kaupungit Chalkidikílla
Traakian kaupungit